Օուշենի տասնմեկ ընկերները (ֆիլմ, 1960)

**«Օուշենի տասնմեկ ընկերները»** (), 1960 թվականին արտադրված կինոնկար։ Այն հորինվել է որպես «Առնետների խումբ» ֆիլմի յուրօրինակ բենեֆիս։ Ֆիլմի ռեժիսորը հոլիվուդյան վետերան Լյուիս Մայլսթոունն էր։ Ժանրային առումով կինոնկարը իր մեջ ներառում է երաժշտական կատակերգությանը և քրեական ֆիլմին բնորոշ գծեր։

## Ֆիլմի սյուժե
Տասնմեկ դեսանտ վետերաններ (Օուշենը և տասն ընկերները)՝ Դենի Օուշենի և Ջիմի Ֆոսթերի գլխավորությամբ, որոշում են մեկ գիշերում թալանել Լաս Վեգասի հինգ խաղատներ՝ «Սահարա» (), «Ռիվերա» (), «Դեսերթ Ին» (), «Սենդս» () և «Ֆլամինգո» ()։

Խումբը ռազմական գործողություն կազմելու ճշգրտությամբ ամանորյա կողոպուտի ծրագիր է մշակում։ Ջոշ Հովարդը վարում է աղբատարը, Սեմ Հարմոնը ելույթ է ունենում հյուրանոցներից մեկի բեմին, էլեկտրահաղորդման գծերին պայթուցիկ է տեղադրվում, յուրաքաչյուր խաղատան պահեստային էլեկտրահամակարգերը գաղտնի ծառայում են գողերի պահանջներին։

Ուղիղ կեսգիշերին, երբ Լաս Վեգասի յուրաքանչյուր խաղատանը հնչում է «Auld Lang Syne» երգը, էլեկտրահաղորդման գծերը պայթում են, և Լաս Վեգասը պատվում է խավարով։ Պահեստային էլեկտրահամակարգերը վթարային սնուցումը և ազդանշանները միացնելու փոխարեն բացում են դրամարկղերը։ Խաղատանը գտնվող Օուշենի ընկերները դրամարկղերից հավաքում են փողերը։ Նրանք գողոնը թաքցնում են հյուրանոցի աղբամաններում, վերադառնում են խաղատուն և խառնվում ամբոխին։ Երբ լույսը կրկին միանում է, գողերը հանգիստ լքում են խաղատունը։ Ջոշի վարած աղբատարը հավաքում է աղբամանները գումարի հետ միասին և առանց որևէ խոչընդոտի անցնում ոստիկանության կողքով։

Սակայն Օուշենի ընկերներից մեկը՝ էլեկտրիկ Թոնի Բերգդորֆը, սրտի կաթված է ստանում և մահանում Լաս Վեգասի կենտրոնում։

Նախկին ավազակ Դյուկ Սանթոսը խաղատների տերերին առաջարկում է վարձատրության դիմաց վերադարձնել փողերը։ Նա իմանում է, որ Օուշենը քաղաքում է և կապի մեջ է Ֆոսթերի հետ, որը Դյուկի ընկերուհու տղան է։ Սանթոսը ամենը հասկանում է, երբ Բերգֆորդի մարմինը  նոր էր տեղափոխվել դիահերձարան։

Սանթոսը ընդդիմանում է գողերին՝ պահանջելով նրանց գողոնի կեսը։ Հուսահատ գողերը գումարը թաքցնում են դագաղում Բերգֆորդի մարմնի հետ միասին՝ վերցնելով միայն տասը հազար դոլար այրու համար։ Խումբը ծրագրում է, Սանթոսին ոչինչ չտալով, վերադարձնել մնացած գումարը, երբ դագաղը կտեղափոխվեր Սան Ֆրանցիսկո։

Սակայն այրուն համոզում են թաղման արարողությունը կազմակերպել Լաս Վեգասում, որտեղ մարմինը դիակիզվում է, փողերն էլ այրվում են։ Թաղման արարողությունից հետո ընկերների ուղիները բաժանվում են։

## Դերերում
* Ֆրենկ Սինատրա — *Դենի Օուշեն*
* Դին Մարտին — *Սեմ Հարմոն* (Օուշենի ընկերը)
* Սեմի Դևիս Կրտսեր — *Ջոշ Հովարդ* (Օուշենի ընկերը)
* Պիտեր Լոուֆորդ — *Ջիմի Ֆոսթեր* (Օուշենի ընկերը)
* Էնջի Դիքինսոն — *Բեատրիս Օուշեն*
* Ռիչարդ Կոնտե — *Էնթնի «Թոնի» Բերգդորֆ* (Օուշենի ընկերը)
* Սեսար Ռոմերո — *Դյուկ Սանթոս*
* Պատրիս Վայմոր () — *Ադել Էքստրյոմ*
* Ջոի Բիշոփ () — *«Փափուկ» Օ Քոնորս* (Օուշենի ընկերը)
* Ակիմ Թամիրով — *Սպիրոս Ացեբոս*
* Հենրի Սիլվա () — *Ռոջեր Կորնիլ* (Օուշենի ընկերը)
* Իլկա Չեյզ () — *Տիկին Ռեստես*
* Բադի Լեստեր () — *Վինս Մասպեր* (Օուշենի ընկերը)
* Ռիչարդ Բենեդիկտ () — *«Խուճուճ» Ստեֆենս* (Օուշենի ընկերը)
* Ջին Ուիլզ () — *Տիկին Գրեյսի Բերգդորֆ*
* Նորման Ֆել () — *Փիթեր Ռեյմեր* (Օուշենի ընկերը)
* Կլեմ Հարվի () — *Պուիս Ջեքսոն* (Օուշենի ընկերը)
* Հենկ Հենրի () — *Պարոն Կելլի* (դագաղագործ)
* Լյու Գալո () — խանդող երիտասարդ
* Ռոբերտ Ֆոուլկ () — *Շերիֆ Վիմեր*
* Ռեդ Սկելտոն () — *Ռեդ Սկելտոն* (կամեո, խաղացող)
* Ջորջ Ռաֆտ () — *Ջեք Սթրեյջեր*
* Շիռլի Մակլեյն — տիտրերում նշված չէ

## Նկարահանող խումբ
* Ռեժիսոր —  Լյուիս Մայլսթոուն
* Սցենար — Ջորջ Քլեյթոն Ջոնսոն, Ջեք Գոլդեն Ռասել, Հարի Բրաուն, Չարլզ Լեդերեր, Բիլլի Ուայլդեր
* Երաժշտություն — Նելսոն Ռիդլ, Ջիմի Վան Հեյսեն, Սեմի Կան, Ուոլտեր Կենտ, Մենի Կուրտց, Ռոբերտ Բերնս, Լեո Կորդեյ, Էլ Հոֆման
* Մոնտաժ — Ֆիլիպ Ուիլյամ Անդերսոն
* Բեմադրող նկարիչ — Նիկոլայ Ռեմիզով
* Դեկորացիա — Հովարդ Բրիստոլ
* Զգեստներ — Հովարդ Շոուպ
* Գրիմ — Հորդոն Բաու, Ռոբերտ Շիֆեր
* Ձայն — Մ․ Ա․ Մերիկ
* Տեսողական էֆեկտներ — Ֆրենկլին Սոլդո

## Պրեմիերա
Կինոնկարի պրեմիերան կայացել է 1960 թվականի օգոստոսի 10-ին։

## Ռեմեյք
2001 թվականին թողարկվել է կինոնկարի ռեմեյքը՝ «Օուշենի տասնմեկ ընկերները», որի ռեժիսորն էր Սթիվեն Սոդերբերգը։ Դենի Օուշենի դերը մարմնավորում է Ջորջ Քլունին։ Ֆիլմը ունի շարունակություն՝ «Օուշենի տասներկու ընկերները» (2004) և «Օուշենի տասներեք ընկերները» (2007)։ 2018 թվականին թողարկվել է Սոդերբերգի ֆիլմի սփին օֆը՝ «Օուշենի ութ ընկերուհիները», որը նկարահանել է Գերի Ռոսը։

## Ծանոթագրություններ

Կատեգորիա:1960 ֆիլմեր
Կատեգորիա:1960-ականների անգլերեն ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան դետեկտիվ ֆիլմեր
Կատեգորիա:Ամերիկյան երաժշտական ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան քրեական ֆիլմեր
Կատեգորիա:Անգլերեն ֆիլմեր
Կատեգորիա:Լյուիս Մայլսթոունի ֆիլմեր
Կատեգորիա:Ֆիլմեր այբբենական կարգով
Կատեգորիա:1960-ականների ամերիկյան ֆիլմեր